**ராஜு நாரிசெட்டி** (*Raju Narisetti*; பிறப்பு 1966) ஒரு தொழில் முறை பத்திரிகையாளரும் முக்கிய சர்வதேச செய்தித்தாள்களில் முன்னாள் ஆசிரியரும் ஆவார். இவர் 2020 முதல் மெக்கின்சி &amp; நிறுவனத்தில் உலகளாவிய வெளியீட்டு இயக்குநராக பணியாற்றியுள்ளார்.  ஜூலை 2018 முதல் டிசம்பர் 2019 வரை, கொலம்பியா பலகலைகழகத்தின் இதழியல் பள்ளியில்தொழில்முறை பயிற்சிப் பேராசிரியராகவும், நைட்-பேக்ஹாட் நிதியுதவித் திட்டத்தின் இயக்குநராகவும் இருந்தார்.   அக்டோபர் 2017 இல், நாரிசெட்டி விக்கிமீடியா அறக்கட்டளையின் அறங்காவலர் குழுவில் நியமிக்கப்பட்டார்.  உலகப் பொருளாதார மன்றத்தின் இளம் உலகத் தலைவர்களில் ஒருவராகவும் உள்ளார்

தொழில்
------

நாரிசெட்டி உசுமானியா பல்கலைக்கழகத்தில் பொருளாதாரத்தில் இளங்கலை பட்டமும், ஊரக மேலாண்மை நிறுவனத்தில் முதுகலை வணிக மேலாண்மை பட்டமும், புளூமிங்டனின் இந்தியானா பல்கலைக்கழகத்தில் இதழியலில் முதுகலைப் பட்டமும் பெற்றவர்.  இவர் டேடன் டெய்லி நியூஸ் என்ற பத்திரிக்கையில் தனது அமெரிக்க வாழ்க்கையைத் தொடங்குவதற்கு முன்பு இந்தியாவில் தி எகனாமிக் டைம்ஸில் பத்திரிகையாளராகத் தொடங்கினார். அங்கு 1991 முதல் 1994 வரை பணியாளர் நிருபராக இருந்தார். 

1994 இல் உலகளாவிய ஊடகம், தொழில்நுட்பம் மற்றும் நுகர்வோர் தயாரிப்புகளின் போக்குகளில் நிபுணத்துவம் பெற்ற ஒரு நிருபராக இவர் முதலில் *தி வால் ஸ்ட்ரீட் ஜர்னலில்* சேர்ந்தார்; அடுத்த பன்னிரண்டு ஆண்டுகளில், இவர் அமெரிக்க பதிப்பின் துணை தேசிய ஆசிரியராக பதவி உயர்வு பெற்றார்; *தி வால் ஸ்ட்ரீட் ஜர்னல் ஐரோப்பா*வின் நிர்வாக ஆசிரியர் (2003-2004) மற்றும் ஆசிரியர் (2004-2006); மற்றும் துணை நிர்வாக ஆசிரியர் (2005-2006) செய்தித்தாளின் ஐரோப்பா, மத்திய கிழக்கு மற்றும் ஆப்பிரிக்கா ஆகியநாடுகளுக்கு பொறுப்பாகவும் இருந்தார்.  2006 முதல் 2009 வரை மின்ட்டின் நிறுவன ஆசிரியராக இருந்த போது அதனை இந்தியாவின் இரண்டாவது பெரிய வணிகப் பத்திரிகையாக வெளிவருவதற்கு உதவினார். இது எச்டி மீடியாவிற்கு சொந்தமானது. இது ஹிந்துஸ்தான் டைம்ஸ் பத்திரிக்கையையும் வெளியிடுகிறது. 

2012 இல் தி *வால் ஸ்ட்ரீட் ஜேர்னலில்* ( *தி வால் ஸ்ட்ரீட் ஜர்னல்* டிஜிட்டல் நெட்வொர்க்கின் தலைவராக) மீண்டும் சேர்வதற்கு முன்பு 2009 முதல் 2012 வரை *தி வாஷிங்டன் போஸ்டின்* டிஜிட்டல் ஆசிரியராக நாரிசெட்டி இருந்தார்.   2013 முதல் 2016 வரை நியூஸ் கார்ப்பரேஷனின் வளர்ச்சி மற்றும் மூலோபாயத்தின் மூத்த துணைத் தலைவராக இருந்த இவர், குறிப்பாக ஆசியாவில் புதிய வருவாய் வாய்ப்புகளை வளர்ப்பதற்கு ஊடகக் குழுவிற்கு உதவினார். 

செப்டம்பர் 2016 இல் யூனிவிஷன் கையகப்படுத்தியதைத் தொடர்ந்து கிஸ்மோடோ மீடியா குழுமத்தின் தலைவர் மற்றும் தலைமை நிர்வாக அதிகாரியாக இவர் நியமிக்கப்பட்டார்.  ஏப்ரல் 2018 வரை இவர் அந்தப் பதவியில் இருந்தார்    *தி டெய்லி பீஸ்ட்*செய்தியின்படி, ஊழியர்களை வெளியேற்றும் நிகழ்வுகளுக்கு மத்தியில் யூனிவிஷனால் வெளியேற்றப்பட்டார்.

சான்றுகள்
---------

1. ↑  "Biz journalist Narisetti joins McKinsey & Co". *Talking Biz News* (ஆங்கிலம்). 2020-02-24. 2020-08-07 அன்று பார்க்கப்பட்டது.
2. 1 2 3 4 5  Raju Narisetti பரணிடப்பட்டது 2019-12-23 at the வந்தவழி இயந்திரம், Columbia Journalism School, Columbia University in the City of New York (Accessed: June 6, 2019)
3. ↑  "Columbia Journalism Taps Editor and Media Executive Raju Narisetti As Professor of Professional Practice and Director Knight-Bagehot Business Fellowships Program | School of Journalism". *journalism.columbia.edu* (ஆங்கிலம்). 2018-06-04 அன்று பார்க்கப்பட்டது.
4. ↑  "On the year where "a very fundamental human right—the right to access information" was challenged: Raju Narisetti, Wikimedia Foundation Board member". Wikimedia Foundation. 10 January 2018. 6 June 2019 அன்று பார்க்கப்பட்டது.
5. ↑  "Community". *The Forum of Young Global Leaders* (ஆங்கிலம்). 2022-05-19 அன்று பார்க்கப்பட்டது.
6. ↑  Bell, Melissa (20 January 2012). "Raju Narisetti, Post managing editor, to rejoin Wall Street Journal – Ask The Post". *The Washington Post*.
7. ↑  "Narisetti leaves DC to join Wall Street Journal". *The Wall Street Journal*. 20 January 2012.
8. ↑  "Raju Narisetti Named Senior Vice President & Deputy Head of Strategy for New News Corporation". Business Wire. 25 February 2013.
9. ↑  "News Corp SVP Raju Narisetti Named Gawker Media CEO". *The Daily Beast* (ஆங்கிலம்). 2016-09-21. 2018-06-04 அன்று பார்க்கப்பட்டது.
10. ↑  "Univision Communications Inc Names Raju Narisetti CEO of Gizmodo Media Group". *Univision*. 2016-09-21. 2017-03-15 அன்று பார்க்கப்பட்டது.
11. ↑  Stelter, Brian (2016-09-21). "Raju Narisetti named CEO of what was Gawker Media". *CNNMoney*. 2017-04-01 அன்று பார்க்கப்பட்டது.
12. ↑  "Gizmodo Media Group CEO Raju Narisetti Steps Down" (ஆங்கிலம்). 2018-06-04 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் ராஜு நாரிசெட்டி தொடர்பாக ஊடகக் கோப்புகள் உள்ளன.